CONVOCATÒRIA DEL PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20893)
  + [Valencià](/va/acuerdo/20343)






Selector de idioma

Leer

* [Español](/es/acuerdo/20458)
* [Valencià](/va/acuerdo/20428)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

Data d'aprovació
:   21/12/2021

Data de publicació
:   22/12/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20323)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20050)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20213)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PREMI UA EMPRÈN-DOEACT_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT&url=https://www.boua.ua.es/va/acuerdo/20758)

**Títol:** CONVOCATÒRIA DEL PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 21 de desembre de 2021

CONVOCATÒRIA DEL PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

BASES

PRIMERA - OBJECTE

En el marc del Programa Institucional ua:emprèn, la Universitat d'Alacant (UA) convoca la VIII Edició dels Premis "DOEACTUA, Converteix en realitat la teua idea de negoci", com una mostra clara de la seua aposta per la innovació i la transferència de coneixement a la societat.

Així, a fi de fomentar l'esperit emprenedor entre la comunitat universitària i promoure la creació d'empreses, i com a punt de partida de l'itinerari formatiu ua:emprèn lab, el Vicerectorat d'Estudiants i Ocupabilitat proposa premiar la iniciativa empresarial més innovadora i sostenible sorgida de la comunitat universitària, atorgant el Premi UA EMPRÈN-DOEACT\_UA.

SEGONA - PARTICIPANTS

A l'efecte de la present convocatòria podran optar al premi els següents participants:

- Estudiants: persones matriculades en ensenyaments oficials de la UA en el curs 2021-2022

- Titulades i titulats: persones que hagen obtingut una titulació oficial de la UA amb posterioritat a 2015.

TERCERA - PREMI

Es premia el millor projecte d'una o un estudiant, una egressada o un egressat de la Universitat d'Alacant amb la tutorització i seguiment del desenvolupament del seu projecte pel Gabinet d'Iniciatives Per a l'Ocupació (GIPE) de la FGUA en un espai del Centre de Creació d'Empreses de la Universitat d'Alacant durant un període de 6 mesos, prorrogable per 6 mesos més en cas de renovar-se per decisió dels promotors de la iniciativa. El gaudi de l'espai estarà en tot cas subjecte a disponibilitat en el moment de la incorporació. El valor del premi és de 800€, al qual se li aplicarà les retencions de renda que, si escau, establisca la legislació vigent.

Si dins de l'any natural 2022 la persona premiada no ha començat el gaudi del premi, es considerarà que cessa el dret d'aquest.

La persona premiada rebrà el 50% d'aquest premi després de la resolució. Aquest import servirà perquè puga anar abonant els serveis de tutorització i seguiment, prestats pel GIPE i que necessàriament facturarà la Fundació General de la Universitat d'Alacant. Amb l'informe final emès de seguiment i aprofitament per part del GIPE, i que també arreplegarà si s'han abonat els serveis prestats íntegrament, es liquidarà el 50% restant del premi.

QUARTA - PARTICIPACIÓ

La participació en aquests premis es desenvoluparà en tres fases: una fase d'inscripció en la qual les persones interessades hauran de mostrar la seua intenció de participar mitjançant una proposta resumida del projecte que es pretén desenvolupar; una segona fase de preselecció per part dels mentors de DOEACT\_UA; i, finalment, una tercera fase d'exposició pública en la qual el jurat seleccionarà el millor projecte.

La present edició inclou una part de formació sobre habilitats i coneixements necessaris per al desenvolupament d'un projecte empresarial, i una part de mentorització duta a terme per professionals de diferents àrees per a la posada en marxa del projecte. Tota la informació pot consultar-se en el següent enllaç:

<https://centroempleo.ua.es/va/emprendimiento/programa-desenvolupe-d-idees/doeactua/doeactua.html>

La fase de concurs per al premi es durà a terme de la següent manera:

1º) Es farà una presentació pública de la idea, sense cap mena de suport digital, en un màxim de 2 minuts. Després de la presentació de totes les idees hi haurà una primera votació entre tots els assistents i es realitzarà una primera selecció de 10 idees.

2º) A continuació, d'aqueixes 10 idees preseleccionades es realitzarà una segona votació en la qual només intervindran els mentors DOEACTUA, de la qual eixiran les 5 idees finalistes a desenvolupar en les sessions posteriors de l'esdeveniment sota la tutorització dels mentors del programa. Criteris de valoració:

1. Originalitat de la presentació de la idea (fins a 3 punts)

2. Grau d'innovació de la idea (fins a 4 punts)

3. Motivació i perfil de l'equip de la idea (fins a 3 punts)

3º) Després de les jornades de tutorització, es realitzarà una exposició pública final el 5 de febrer, últim dia de DOEACTUA, en un màxim de 10 minuts. De les 5 idees presentades se seleccionarà al premiat pel jurat. Criteris de valoració:

1. Evolució del desenvolupament de la idea durant els dies de la iniciativa (fins a 2.5 punts)

2. Qualitat de la presentació: adequació Problema-Solució; anàlisi de competidors; anàlisi economicofinancera (fins a 3 punts)

3. Entusiasme i interès mostrat per l'equip del projecte (fins a 2 punts)

4. Viabilitat:  Possibilitat de desenvolupament del projecte i sostenibilitat en el temps (fins a 2.5 punts).

CINQUENA - TERMINI DE PRESENTACIÓ DE CANDIDATURES

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

El termini de presentació de les sol·licituds romandrà obert des del 10 de gener de 2022 i fins a l'1 de febrer de 2022 a les 14.00. Les persones interessades s'inscriuran a través de l'aplicació del Centre d'Ocupació <https://appempleo.ua.es/actividad/ver/doeactua-convierte-en-realidad-tu-idea-de-negocio-2022?lang=ca>  i aportaran el Curriculum vitae i una còpia del DNI (només en el cas de ser ja diplomat o egressada) a través del correu electrònic [gizrzfyqnoylu.ka@xl.jk](mailto:vcnxjehqaoiww.ds@sc.vb) indicant en l'assumpte "Documentació per a DOEACTUA 2022".

Per a qualsevol dubte sobre la documentació a aportar o l'orientació dels projectes poden dirigir-se al correu [rbidparhfahny.cq@zj.sw](mailto:vezugkukhtnhg.vo@vz.ju) o consultar la pàgina web <https://centroempleo.ua.es/va/emprendimiento/programa-desenvolupe-d-idees/doeactua/doeactua.html>

SEXTA - JURADO I CONCESSIÓ DEL PREMI

El Jurat estarà compost per nou membres: la vicerectora d'Estudiants i Ocupabilitat, o persona en qui delegue, que presidirà; un tècnic de la Unitat d'Orientació per a l'Ocupació i l'Emprenedoria; un tècnic del GIPE; cinc mentors DOEACTUA; la subdirectora de Pràctiques, Ocupació i Emprenedoria, que actuarà com a secretària.

El premi podrà declarar-se desert

La decisió del Jurat es farà públic en un acte obert que tindrà lloc el 5 de febrer de 2022.

SETENA - ACCEPTACIÓ DE LES BASES

La participació en aquest concurs suposa la total acceptació de les bases, que podran ser interpretades pel Jurat en aquells aspectes no previstos en aquestes.

VUITENA - PUBLICACIONS

Aquesta convocatòria, així com les successives publicacions referides en les bases anteriors i tots aquells actes derivats de la mateixa que ho requerisquen, a l'efecte de ser comunicats a les candidates i candidats d'acord amb l'art. 45.1 b) de la Llei 39/2015, d'1 d'octubre, seran publicats en la pàgina <https://centroempleo.ua.es/va/emprendimiento/programa-desenvolupe-d-idees/doeactua/doeactua.html> ja esmentada.

NOVENA - MARC LEGAL I PRESSUPOSTARI

La dotació màxima per a aquesta convocatòria és de 800€ i es troba consignada en l'orgànica 1050.4B.0003 del Vicerectorat d'Estudiants i Ocupabilitat. L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d'aquesta.

La subvenció assignada al premi s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Les persones beneficiàries s'obliguen a facilitar quanta informació els siga requerida i a complir, en el seu cas, els deures que s'estableixen en l'article 14 de la Llei 38/2003, de 17 de novembre.

L'incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

DESENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades, així com aquells continguts en la documentació que l'acompanye, amb la finalitat de tramitar la inscripció i la participació en l'activitat objecte d'aquesta convocatòria. Aquesta finalitat està basada en el consentiment de l'interessat manifestat en l'enviament de la seua sol·licitud a la Universitat. En el marc dels tractaments esmentats, les seues dades no se cediran a tercers excepte obligació legal.

La informació aportada per les i els participants serà considerada confidencial pel jurat.

Els qui participen en aquesta convocatòria donen el seu consentiment a la utilització de les dades bàsiques dels projectes, títol i descripció, per a finalitats de promoció de les accions pròpies de foment de la cultura emprenedora, per part de l'organització i, especialment, dins del programa ua:emprèn.

L'informem que pot exercir els seus drets en relació amb el tractament de les seues dades personals mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica ([https://seuelectronica.ua.es](https://seuelectronica.ua.es/)).

Pot consultar la informació addicional i detallada sobre Protecció de dades relacionada amb les finalitats esmentades en el següent enllaç: <https://seuelectronica.ua.es/va/privadesa.html>

ONZENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat contenciós administratiu dels d'Alacant que resulte competent, en el termini de dos  mesos comptats a partir de l'endemà de publicar-se, de conformitat amb el que s'estableix en l'article 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 21 de desembre de 2021

La rectora,

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03243 Sant Vicent del Raspeig - Alacant  
 Tel. 82 615 7325 - Fax 71 981 0904](https://www.google.es/maps/@41.774455,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12929&trk=tyah&trkInfo=tarId%3U3995376366856%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)